Martin Luther leidis, et kristlane peaks olema samaaegselt kahe jalaga taevas ja kahe jalaga maa peal.  Taevas olemine tähendab seda, et usklikul on kontakt Jumalaga, kes juhib tema elu. See ühendus tähendab palves pöördumist Issanda poole. Võime usaldada oma elu Jumala  kätesse. Jumala Vaim juhib kristlase elu, avab pühakirja ja näitab, mis on oluline.  Juba selles elus võib Jumala laps tunda end taevariigi kodanikuna. Kogudusse kuulumine ning teiste kristlastega suhtlemine pakuvad selle eelmaitset. Tõeline võit ootab usklikku aga ees sellest maailmast lahkumise järel: igaveses elus.